**POZIV ZA DOSTAVLJANJE PONUDA**

**Istraživanje dostupnosti zdravstvene zaštite za osobe sa retkim u Srbiji**

**Projekat: SHARE-RD**

Projekat SHARE-RD („Strengthening Healthcare Advocacy and Rare Disease Patient Engagement“), koji sprovode NORBS, LIPA i Hrabriša uz podršku Evropske unije, ima za cilj unapređenje kvaliteta života i dostupnosti zdravstvene zaštite za osobe koje žive sa retkim bolestima u Srbiji. Jedna od ključnih aktivnosti je izrada istraživanja koje će poslužiti kao osnova za zagovaranje sistemskih promena zasnovanih na dokazima.

**Svrha angažovanja:**

Cilj angažovanja je sprovođenje sveobuhvatnog interdisciplinarnog istraživanja koje mapira dostupnost i pristupačnost zdravstvene zaštite za osobe sa retkim bolestima u Srbiji. Istraživanje treba da rezultira detaljnom studijom i naučnim radom spremnim za objavljivanje.

**Opis posla:**

* Pregled literature, politika i relevantnih dokumenata;
* Intervjui i fokus grupe sa pacijentima, porodicama, zdravstvenim radnicima i donosiocima odluka;
* Analiza zakona, podzakonskih akata i strategija u oblasti retkih i hroničnih bolesti;
* Izrada preporuka na osnovu nalaza iz prethodnih faza istraživanja.

**Očekivani rezultati:**

* Izveštaj o istraživanju (na srpskom i engleskom jeziku);
* Naučni rad za objavljivanje u recenziranom časopisu;
* Dokument sa sažetim preporukama za potrebe zagovaranja;
* Prezentacija nalaza zainteresovanim akterima.

**Vremenski okvir**

Istraživanje će se realizovati u periodu od septembra 2025. do septembra 2026. godine. Prezentacija preliminarnih nalaza planirana je za oktobar 2026. godine, a finalni izveštaj se dostavlja najkasnije do 30.11.2026.

**Potrebne kvalifikacije**

* Istraživačka institucija, akademski centar, profesionalno udruženje ili istraživački tim sa najmanje 10 godina iskustva u oblasti javnog zdravlja, zdravstvenih sistema, društvenih nauka ili srodnih oblasti;
* Dokazano iskustvo u kvalitativnim istraživanjima i analizi politika;
* Poznavanje konteksta retkih i hroničnih bolesti u Srbiji ili regionu predstavlja prednost;
* Mogućnost dostavljanja rezultata na srpskom i engleskom jeziku.

**Kriterijumi evaluacije**

* Kvalitet tehničke ponude i predložene metodologije – 60 poena;
* Iskustvo i stručnost tima – 30 poena;
* Finansijska ponuda – 10 poena.

**Način prijave:**

Prijava za dostavljanje ponuda mora da sadrži sledeće priloge, koje je potrebno preuzeti sa sajta NORBS-a:

* Izjava ponuđača o ispunjenju obaveznih uslova u postupku javne nabavke (Prilog B)
* Opšte podatke o ponuđaču I kvalifikacijama ponuđača (Prilog C)
* Finansijska ponuda (Prilog D)
* Tehnička ponuda - metodologija, vremenski okvir, sastav tima (u slobodnoj formi)
* Biografije članova istraživačkog tima
* Dve relevatne reference

Ponude se dostavljaju elektronskim putem na adresu office@norbs.rs sa naznakom: “Ponuda za istraživanje – SHARE-RD dostupnost zdravstvene zaštite”.

Rok za dostavljanje ponuda: 15. avgust 2025. Godine do 12h.